ทั้งๆที่ประเทศจีนใกล้กับประเทศไทย แต่ทำไมประเทศไทยได้รับวัฒนธรรมอินเดียมามากกว่า 
ชาวอินเดียสมัยก่อนเป็นนักแสวงโชค ดังหลักฐานในคัมภีร์ต่าง ๆ กล่าวถึงดินแดนแห่งความมั่งคั่งของนักแสวงโชคชาวชมพูทวีปว่า เป็นดินแดนทอง หรือสุวรรณภูมิ คือดินแดนแถบอุษาคเนย์เรานี้ และมักมาตั้งอาณานิคมหรือเมืองท่าต่าง ๆ อยู่ในดินแดนประเทศไทยในปัจจุบัน หลักฐานที่สำคัญในการได้รับอิทธิพลจากอินเดียในสมัยนั้น เช่นศิลปะและโบราณสถานสมัยทวารวดี ฯลฯ จึงกล่าวได้ว่าคนอินเดียมาวางรากฐานทางวัฒนธรรมแรกอย่างเป็นล่ำเป็นสันในดินแดนแถบนี้มาตั้งแต่สมัยโบราณ จึงทำให้วัฒนธรรมเหล่านี้ฝังลึกใน "รอย" แห่งวิถีชีวิตของคนไทยมาเนิ่นนาน